BODOLAND रादाब: मुसलपुर, 21 जुन: दिनै मुलुगनां योगा सान बे सानखौ दुलाराय बुहुमनांङैनो गावनि देहाखौ गोख्रों आरो गोगो लाखिनो थाखाय रंजानायनि गेजेरजों योगा खालामनानै फालिनाय जायो । दिनैनि मुलुगनां योगा सानाव आसामनि गिबि मन्थ्रि ड• हिमन्त बिस्व सर्मा, बिटिआरनि गाहाइ मावफुंगिरि प्रमद बर’, मन्थ्रि इउ.जि ब्रह्मजों लोगोसेनो बिटिआर हालामनि दाब दाब जायगायावबो योगा खालामना दिनैनि सानखौ फालिनाय नुनो मोन्दों । थिग बे बायदिनो 64th Bn SSB उत्तरकुसि आखान्थि कमान्डेन्ड प्रेम कुमार आरो 64th Bn SSB दारागाव कमान्डेन्ड नान्द किसोर तामता बिथांमोननि दैदेननायाव SSB रौनिया हानजायाबो मुलुगनां योगा सानखौ फालिनाय नुनो मोन्दों ।